Aprobarea creditului are 2 etape: Aprobarea veniturilor /financiară :Poate fi acordată pe loc dacă ai veniturile înregistrate la ANAF sau poate dura 2-3 zile lucrătoare în cazul în care trebuie să aduci documente suplimentare ce dovedesc valoarea lor. În acest pas afli cu certitudine suma maximă pe care o poți împrumuta. Aprobarea imobilului: banca va confirma că acceptă imobilul ca garanție Acordarea finală a creditului aprobat se realizează după ce te-ai hotarât asupra imobilului pe care vrei să îl cumperi. Va avea loc evaluarea lui, iar banca va confirma că este un imobil pe care îl acceptă ca și garanție. Urmează apoi analiza opiniei emise de notar, iar ulterior semnarea actelor notariale. Această etapă poate dura în medie 1-2 luni, dar în perioade aglomerate poate ajunge la 3 luni.